**Molėtų rajono savivaldybės taryba**

**SPRENDIMAS**

**Dėl MOLĖTŲ RAJONO SAVIVALDYBĖS TARYBOS 2018 M. KOVO 29 D. SPRENDIMO NR. B1-84 „DĖL molėtų rajono savivaldybės KREIPIMOSI DĖL SOCIALINĖS PARAMOS MOKINIAMS TVARKOS, MOKINIŲ NEMOKAMO MAITINIMO MOKYKLOSE TVARKOS, PARAMOS MOKINIO REIKMENIMS ĮSIGYTI TVARKOS APRAŠŲ PATVIRTINIMO“ PAKEITIMO**

2020 m. liepos 23 d. Nr. B1-198

Molėtai

 Vadovaudamasi Lietuvos Respublikos vietos savivaldos įstatymo 18 straipsnio 1 dalimi, Lietuvos Respublikos socialinės paramos mokiniams įstatymo 15 straipsnio 4 dalies 4 punktu bei siekdama pakeisti ataskaitų pateikimo tvarką,

 Molėtų rajono savivaldybės taryba n u s p r e n d ž i a:

 Pakeisti Molėtų rajono mokinių nemokamo maitinimo mokyklose tvarkos aprašą, patvirtintą Molėtų rajono savivaldybės tarybos 2018 m. kovo 29 d. sprendimo Nr. B1-84 „Dėl Molėtų rajono savivaldybės kreipimosi dėl socialinės paramos mokiniams, Mokinių nemokamo maitinimo mokyklose tvarkos, Paramos mokinio reikmenims įsigyti tvarkos aprašų patvirtinimo“ 1.2. punktu:

 1. Pakeisti 4.4 punktą ir jį išdėstyti taip:

„4.4. nemokamas maitinimas, patikrinus šeimos gyvenimo sąlygas ir surašius buities ir gyvenimo sąlygų patikrinimo aktą, gali būti skiriamas, jeigu vidutinės pajamos vienam asmeniui per mėnesį yra mažesnės kaip 2,5 valstybės remiamų pajamų dydžio, kai:

 4.4.1. bent vienas iš bendrai gyvenančių asmenų yra neįgalus;

 4.4.2. vienas gyvenantis asmuo yra neįgalus;

 4.4.3. motina ar tėvas vieni augina vaikus;

 4.4.4. bendrai gyvenantys asmenys šeima augina 3 ir daugiau vaikų;

 4.4.5. mokinys patiria socialinę riziką arba mokinį augina bendrai gyvenantys asmenys, patiriantys socialinę riziką;

 4.4.6. šeimoje atsiranda papildomos išlaidos dėl nelaimės, sunkios ligos“.

 2. Pakeisti 13.4.1 papunktį ir jį išdėstyti taip:

 „13.4.1. Finansų skyriui – pasibaigus kiekvienam kalendorinių metų ketvirčiui iki kito ketvirčio pirmojo mėnesio 5 dienos teikia ketvirtinę mokinių nemokamo maitinimo ataskaitą, pasibaigus kalendoriniams metams iki kitų kalendorinių metų sausio 5 dienos teikia metinę mokinių nemokamo maitinimo ataskaitą, iki kiekvienų kalendorinių metų balandžio 5 d. teikia duomenis apie lėšų poreikį išlaidoms produktams bei mokinio reikmenims finansuoti ateinantiems trejiems metams.“.

Savivaldybės meras Saulius Jauneika